open-index/open-wikipedia-markdown huggingface dataset:
1921 במוזיקה

## אירועים
* אמליטה גאלי-קורצ'י נישאת למלווה שלה, הומר סמואלס, שהוזכר בגירושים שלה מהמרקיז לואיג'י קורצ'י.
* הזמרת מרי סטפורד היא האישה השחורה הראשונה שהקליטה בקולומביה רקורדס
## מוזיקה פופולרית

* "All by Myself" מילים ולחן: אירווינג ברלין
* "Boy Wanted" מילים: איירה גרשווין, לחן: ג'ורג' גרשווין
* "Everybody Step" מילים ולחן: אירווינג ברלין
* "Sally" מילים: קליפורד גריי, לחן: ג'רום קרן
* "Shimmy With Me" מילים: פ. ג'. וודהאוס, לחן: ג'רום קרן מתוך המחזמר "*The Cabaret Girl*"ממוזער

## להיטים
* "Wang Wang Blues" של תזמורתו של פול וייטמן
* "Look for the Silver Lining" של מריון האריס
* "מרגי" של אדי קנטור
* "Say It with Music" של פול וייטמן ותזמורתו
* "All by Myself" של טד לואיס ולהקת הג'אז
* "Everybody Step" פול וייטמן ותזמורתו
* "I'm A Jazz Vampire" של מריון האריס

## מוזיקה קלאסית
* אגוסטין באריוס – *La Catedral*
* ג'ורג'ה אנסקו – סימפוניה מס' 3 בדו מז'ור, אופוס 21
* גבריאל פורה –
** סונאטה לצ'לו מס' 2
** חמישיית פסנתר מס' 2 בדו מינור, אופוס 115
* ג'ון פולדס – רקוויאם העולם (1919–1921; בכורה ב-1923)
* הווארד הנסון – *Before the Night*
* אלברט קטלבי –
** פעמונים באחו
** בשוק פרסי
* קרל נילסן – Moderen
* סרגיי פרוקופייב – קונצ'רטו לפסנתר מס' 3 בדו מז'ור
* אדגר וארז –
** *Offrandes*
** Amériques
* רייף וון ויליאמס – סימפוניה פסטורלית
* הייטור וילה לובוס – *Fantasia de Movimentos Mistos* לכינור ותזמורת
* ארנולד שנברג – סוויטה לפסנתר אופוס 25
* ג'ון איירלנד – שני קטעים לפסנתר

## אופרה
* פרנקו אלפאנו – אגדת שקונטלא
* פאול הינדמית – "Mörder, Hoffnung der Frauen" ו-"Das Nusch-Nuschi" (בכורה ב-4 ביוני)
* לאוש יאנאצ'ק – "קטיה קאבאנובה"
* אמריך קלמן – *Die Bajadere*
* פייטרו מסקאני – Il Piccolo Marat

## נולדו
* 31 בינואר
** קרול צ'אנינג, כוכבת קומדיות מוזיקליות (נפטרה ב-2019)
** מריו לנצה, טנור וכוכב קולנוע (נפטר ב-1959)
* 5 בפברואר - סר ג'ון פריצ'רד, מנצח בריטי (נפטר ב-1989)
* 26 בפברואר - בטי האטון, שחקנית וזמרת (נפטרה ב-2007)
* 6 במרץ - יוליוס רודל, מנצח (נפטר ב-2014)
* 8 במרץ - סיד צ'ריס, רקדנית (נפטרה ב-2008)
* 11 במרץ - אסטור פיאצולה, מלחין טנגו (נפטר ב-1992)
* 12 במרץ - גורדון מקריי, זמר ושחקן (נפטר ב-1986)
* 21 במרץ
** ארתור גרומיו, כנר (נפטר ב-1986)
** אנטוני הופקינס, מלחין ופסנתרן (נפטר ב-2014)
* 8 באפריל - פרנקו קורלי, זמר טנור (נפטר ב-2003)
* 26 באפריל - ג'ימי ג'ופרה, מוזיקאי ג'אז (נפטר ב-2008)
* 25 במאי - האל דייוויד - תמלילן אמריקאי (נפטר ב-2012)
* 21 ביוני - ג'ודי הולידיי, שחקנית וזמרת אמריקנית (נפטרה ב-1965)
* יולי 24 - ג'וזפה די סטפנו, זמר אופרה (נפטר ב-2008)
* 4 באוגוסט - הרב אליס, גיטריסט אמריקאי (נפטר ב-2010)
* 4 בספטמבר - אריאל רמירס, מלחין ארגנטינאי (נפטר ב-2010)
* 1 באוקטובר - ג'יימס ויטמור, שחקן במחזות זמר (נפטר ב-2009)
* 21 באוקטובר - סר מלקולם ארנולד, מלחין (נפטר ב-2006)
* 5 בנובמבר - ג'רג' ציפרה, פסנתרן (נפטר ב-1994)
* 15 בדצמבר - אלן פריד, שדרן ותקליטן (נפטר ב-1965)

## נפטרו
* 2 באוגוסט - אנריקו קרוזו, זמר אופרה (נולד ב-1873)
* 27 בספטמבר - אנגלברט הומפרדינק, מלחין (נולד ב-1854)
* 20 בנובמבר - כריסטינה נילסון, זמרת סופרן (נולדה ב-1843)
* 16 בדצמבר - קאמי סן-סנס, מלחין (נולד ב-1835)

## קישורים חיצוניים

קטגוריה:שנות ה-1920 במוזיקה
מוזיקה
תחנת רחוב קנון

**תחנת רחוב קנון** (באנגלית: **Cannon Street station**) היא תחנת רכבת מרכזית בלונדון. התחנה ממוקמת על הגדה הצפונית של נהר התמזה בסמוך לתחנת גשר לונדון. התחנה מורכבת משני אזורים: תחנה של הרכבת התחתית של לונדון ותחנה נוספת של רכבות פרווריות ובינעירוניות. התחנה היא אחת משתי התחנות של "הקו הראשי של דרום מזרח לונדון" והשנייה היא תחנת צ'רינג קרוס. בתחנת הרכבת התחתית עוברים הקווים קו דיסטריקט וקו סירקל. 

בשנת 2019/20 יצאו ונכנסו מתחנת הרכבת 18.5 מיליון נוסעים ומתחנת הרכבת התחתית 7.1 מיליון נוסעים.

## היסטוריה
התחנה הוקמה על חורבותיו של "בית הסטיליארד" , אתר היסטורי שבימי הביניים שימש כבסיס המסחר של אנשי ברית ערי הנזה באנגליה. התחנה הוקמה על ידי חברת הרכבת הדרומית מזרחית של בריטניה  על מנת להתמודד עם יריביהם, רכבת לונדון, וחברת צ'ת'ם הדובר ששלטו אז ביד רמה בתחבורה הרכבתית של לונדון. מיקומה העירוני של התחנה הצריך בניית גשר חדש מעבר לנהר התמזה, אשר הוקם בין השנים 1863 ל־1866. התחנה הייתה תחילה תחנת גיבוי לתחנת צ'רינג קרוס שסבלה מעומס רב, והמסלול היה נוח לנסיעות בין העיר לווסט אנד. 

עד להקמת הרכבת המחוזית, התחנה נותרה פופולרית בקרב הנוסעים, אף על פי שהנסיעות מחוץ לשעות לשיא הופסקו ממנה בראשית המאה העשרים, מה שהוביל לכך שהיא נסגרה בימי ראשון במשך כמעט 100 שנה. המלון המקורי שנבנה בתחנה לא הצליח ובסופו של דבר נסגר. התחנה שופצה בסוף שנות החמישים על ידי ג'ון פולסון, ואילו הרחבה נוספת של בניין התחנה התרחשה במהלך תנופת הנכסים בעיר בשנות השמונים. הבניין המרכזי הוחלף בשנת 2007 כחלק משיפוץ כללי של התחנה כדי להופכו לנגיש יותר. כחלק מפיתוח "תוכנית Thameslink" בשנות העשרים של המאה העשרים, התחנה נפתחה מחדש בימי ראשון והחלה להציע שירותי הסעים למרחקים ארוכים יותר במקום תחנת צ'רינג קרוס.

## תמונות

Cannon Street station seen from The Shard. Evening 2019-09-22.jpg|מבנה תחנת הרכבת מכיוון גשר התחנה
Cannon Street tube station entrance new 2020.jpg|אחת מהכניסות לתחנת הרכבת התחתית
Cannon Street Station - geograph.org.uk - 1165257.jpg|הרציפים בתחנת הרכבת
Cannon Street railway station new entrance1.JPG|הכניסה הראשית למתחם התחנה


## קישורים חיצוניים

* 

רחוב קנון
קטגוריה:וסטמינסטר: תחבורה
קטגוריה:תחנות רכבת בניהול נטוורק רייל
אצטדיון ג'קי לוי

**אצטדיון ג׳קי לוי על שם ג׳קי לוי** הוא אצטדיון כדורגל בעיר יבנה המשמש כמגרשן הביתי של קבוצות הכדורגל מכבי יבנה ובית"ר יבנה.
## היסטוריה
האצטדיון הוקם בשנות ה-70 של המאה ה-20 ומכיל 2,500 מקומות ישיבה בשני יציעים - היציע המרכזי מכיל 2,000 מקומות והיציע הדרומי החדש יותר המכיל 500 מקומות. האצטדיון ממוקם במרכז העיר בסמוך לשכונת נווה אילן ולהיכל התרבות העירוני.

בשנת 2015, כששיחקה מכבי יבנה בליגה הלאומית, שופץ האצטדיון ביוזמת עיריית יבנה, הוקם מתחם אח"מים, הותקנו עמודי תאורה, מערך מצלמות לשימוש המשטרה, הוסדרו כניסות חדשות לאצטדיון, קופות, מזנון, תאי שירותים, חדרי הלבשה ומנוחה לשחקנים ולשופטים וכן נוסף בו היציע הדרומי.

החל מחודש פברואר 2018, קרוי האצטדיון על שמו של ג'קי לוי, שוער העבר של מכבי יבנה.

## הערות שוליים

קטגוריה:אצטדיוני כדורגל בישראל: אזור המרכז
קטגוריה:יבנה: מבנים
קטגוריה:יבנה: ספורט
גלאס 1004

**גלאס 1004** (בגרמנית: **Glas 1004**) היא מכונית סופרמיני מתוצרת יצרנית הרכב הגרמנית **Hans Glas GmbH**  אשר יוצרה בין השנים 1962–1968 בגרמניה המערבית.

## גלאס 1004
* 2 דלתות.
* מספר נוסעים: 2+2.
* מנוע קדמי.
* מנוע בנזין.
* מנוע קירור מים.

### תצורות

* 2 דלתות - סדאן, יוצר מינואר 1963 - דצמבר 1967.
* 2 דלתות - קופה, יוצר ממאי 1962 - אוקטובר 1965.
* 2 דלתות - קבריולה, יוצר מינואר 1963 - יולי 1967.
* 3 דלתות - סטיישן, יוצר בין השנים 1966-1968.

### דגמים
* "1004", מנוע 992 סמ"ק.
* "S 1004", מנוע 992 סמ"ק.
* "TS 1004", מנוע 992 סמ"ק.
* "1204", מנוע 1,189 סמ"ק.
* "S 1204", מנוע 1,189 סמ"ק.
* "TS 1204", מנוע 1,189 סמ"ק.
* "1304", מנוע 1,290 סמ"ק.
* "S 1304", מנוע 1,290 סמ"ק.
* "TS 1304", מנוע 1,290 סמ"ק המפיק 75 כ"ס.
* "TS 1304", מנוע 1,290 סמ"ק המפיק 85 כ"ס.

## תמונות

קובץ:Glas 1204 TS - Zeichnung 2007-04-12.jpg | "גלאס 1204" דגם "TS"  
קובץ:Glas 1004.jpg | "גלאס 1004" 
קובץ:Glas 1004 TS (7872462898).jpg | "גלאס 1004" דגם "TS"  
קובץ:Glas 04TS cockpit TCE.jpg  | "גלאס 1204" דגם "TS" - מבט לתא הנהג ולוח מחוונים 
קובץ:Glas 1204 Cabrio, Bj. 1964 (2013-05-04 Armatur).JPG | "גלאס 1204", קבריולט - מבט לתא הנהג ולוח מחוונים 
קובץ:Glas 1304 cabrio green vr TCE.jpg  | "גלאס 1304" - קבריולה 
קובץ: Glas 1204 Cabrio, Bj. 1964 (2013-05-04 ret).JPG | "גלאס 1204", שנת 1964 - קבריולה 
קובץ: Glas S1004.jpg | "גלאס 1004" - קופה 
קובץ: Glas 1304 CL 1967.jpg | "גלאס 1304" דגם "CL", שנת 1967 - סטיישן
קובץ:Glas 04 CL Kombi white vr TCE.jpg | "גלאס 1304" דגם "CL" - סטיישן 


## ראו גם
* גלאס V8
* גלאס GT
* גלאס 1700
* גלאס גוגו
* גלאס איסר

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1962
קטגוריה:מכוניות סופרמיני
קטגוריה:מכוניות קופה
קטגוריה:מכוניות קבריולה
קטגוריה:מכוניות סטיישן
קטגוריה:כלי רכב גרמניים
1004
אביבה סרור בייגל

**אביבה סרור בייגל** (נולדה ב-6 באפריל 1961) היא סופרת ישראלית.
## ביוגרפיה
סרור בייגל נולדה בפתח תקווה. משפחתה עברה להתגורר בבת ים ובהמשך בראשון לציון.
את שירותה הצבאי עשתה במסגרת הנח"ל בקיבוץ עין זיוון, כחלק מהשירות הצבאי לקחה חלק במכבייה ה-11 ואף נשאה את שלט ישראל במצעד המשלחות.
סרור ביגל בוגרת אוניברסיטת תל אביב ואוניברסיטת ירושלים בחוגים גאוגרפיה ופילוסופיה יהודית.
במשך שתים עשרה שנה עבדה כמורה ולאחר מכן הצטרפה לבעלה (חיים סרור) בניהול השיווק של החברה המשפחתית.

סרור בייגל הוציאה לאור ארבעה ספרים וסיפור קצר. ספרה הראשון "ההחלטה שלי" יצא לאור ב-2018 ועוסק בנושא של הטרדות מיניות ואונס ואף היה רב מכר. ספרה השני יצא לאור ב-2019 "הקופסה" מנסה לטפל בפערים התרבותיים שבין מרכז לפריפריה. סיפורה קצר שיצא אף הוא לאור ב-2019 "שקיעות בסיני", הוא חלק מהספר "סיפורי דרך". הספרים יצאו לאור בהוצאת "יהלומים". ספרה השלישי "מאז ולנצח" יצא בספטמבר 2020 בהוצאה עצמית. ספרה הרביעי "יהלומי הדמים" ראה אור בפברואר 2023.

## קישורים חיצוניים

* 
* "איך הפכתי בגיל 58 לסופרת של רומנים?" באתר סלונה
* "הרומן הרומנטי שכתבתי חיבר אותי לאמא" באתר מוטק'ה
* "שטח עירוני", עיתון שוהם פלוס
* "מאז ולנצח" ממוזערמאמר בעיתון "אבן שוהם"
* יהלומי הדמים

## הערות שוליים

קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:סופרות ישראליות
קטגוריה:סופרים ישראלים
קטגוריה:ישראליות שנולדו ב-1961
קטגוריה:ישראלים שנולדו ב-1961
AMC גרמלין

**AMC גרמלין** (באנגלית: **AMC Gremlin**) היא מכונית קומפקטית 3 דלתות האצ'בק מתוצרת יצרנית הרכב האמריקאית **[[אמריקן מוטורס]]** ("American Motors Corporation" ) אשר יוצרה בין השנים 1970–1978 בארצות הברית, קנדה ומקסיקו.

במקסיקו דגם ה-"AMC גרמלין" יוצר על ידי "Vehículos Automotores Mexicanos" .

## "AMC גרמלין"

* יוצרו 671,475 יחידות.
* 3 דלתות.
* 5 נוסעים.
* מנוע קדמי.
* מנוע בנזין.
* סוג הנעה: הנעה אחורית.
* מקדם גרר - 0.49.
* בלמים - תוף.
* תאוצה בין 0–100 קמ"ש: בין 12.8 שניות ל-15.3 שניות.
* דגמי "AMC גרמלין" צולמו למספר סרטים וסדרות טלוויזיה אמריקאיות.

### תצורות
* 3 דלתות - סדאן.
* 3 דלתות - קופה הצ'בק.

## תמונות

קובץ:1976 AMC Gremlin (35910033334).jpg | דגם "AMC גרמלין", שנת 1976
קובץ:1971 AMC Gremlin AMO 2015 show - all original 1of6.jpg | דגם "AMC גרמלין", שנת 1971
קובץ:1977 AMC Gremlin blue i-Cecil'10.jpg | דגם "AMC גרמלין", שנת 1976 - מבט לתא הנהג ולוח מחוונים
קובץ: 1977 AMC Gremlin 2 Liter Custom 2014-AMO-NC-l.jpg  | דגם "AMC גרמלין", שנת 1977 - מבט לתא הנהג ולוח מחוונים
קובץ:1977 AMC Gremlin blue j-Cecil'10.jpg | דגם "AMC גרמלין", שנת 1977 - מבט לתוך הרכב
קובץ:AMC Gremlin RX401 1972 9665.jpg | דגם "AMC גרמלין", שנת 1972
קובץ:1974 Gremlin.jpg  | דגם "AMC גרמלין", שנת 1974



קובץ:VAM Gremlin in Mazatlan.jpg | דגם "AMC גרמלין", דגם 3 דלתות סדאן
קובץ:15-07-16-Straszenszenen-Mexico-RalfR-WMA 1074.jpg | דגם "AMC גרמלין", דגם 3 דלתות סדאן


## ראו גם
* AMC Pacer
* AMC מטאדור 
* רמבלר קלאסיק

## קישורים חיצוניים

* 
* 

## הערות שוליים

קטגוריה:מכוניות קופה
קטגוריה:דגמי מכוניות שהושקו ב-1970
קטגוריה:מכוניות אמריקאיות
קטגוריה:כלי רכב המיוצרים במקסיקו
קטגוריה:כלי רכב המיוצרים בקנדה
גרמלין
סרטן מנקי הארובות

טקסט=A large wart on the scrotum covered with a thick, dry, black scab.|ממוזער| ציור בצבעי מים של מקרה של סרטן. אשכים אצל מנקה ארובות. צויר על ידי הוראס בנג' דובל כשהיה סטודנט בבית הספר לרפואה של בית החולים סנט ברתולומיאו. 
**סרטן מנקי הארובות,** הוא קרצינומה של תאי קשקש על פני העור של שק האשכים. זהו סוג הסרטן הראשון שהתגלה כמחלה תעסוקתית. זוהה לראשונה על ידי פרסיבל פוט בשנת 1775. פוט שם לב כי המחלה הייתה נפוצה בקרב מנקי ארובות.

## הערות שוליים

קטגוריה:סרטן
קטגוריה:בטיחות וגיהות בתעסוקה
קטגוריה:היסטוריה של הרפואה
מיטשל פילדס

**מיטשל פילדס** (באנגלית: **Mitchell Fields**; 28 בספטמבר 1901 – 6 באוקטובר 1966) היה פסל יהודי אמריקאי-ישראלי. עבודותיו שהשתייכו לסוגת הריאליזם היו ידועות במיוחד בפסלים בגודל טבעי ובדיוקנים.

## קורות חיים
פילדס נולד בעיירה ליד יאשי, כמנדל פלדמן, בן שלישי מתוך חמישה ילדים של מרקוס וטובה פלדמן. הוא היגר עם משפחתו לניו יורק בשנת 1907. הוא למד בתיכון סטויווסאנט (), בית ספר למדעים והנדסה, בה הראה כישרון בציור ופיסול. לאחר שנה באוניברסיטת סטיבנס בהובוקן הוא עבר לאקדמיה הלאומית לעיצוב בניו יורק () ולמד גם במכון לעיצוב של דה בוז-אר בניו יורק, בשנים 1917–1927. לימודיו התמקדו בציור ורק בהמשך הוא עבר לפיסול. לאחר לימודיו הוא המשיך להתגורר בניו יורק והשתייך לחוג של אמנים שכלל בין השאר את אלכסנדר ארכיפנקו, ז'אק ליפשיץ, חיים גרוס, דה-הירש מרגוליס, בן שאן ורפאל סויאר. הוא גם השתייך למועדון ג'ון ריד, שאיגד אמנים עם נטייה מרקסיסטית. בשנת 1929 הוא זכה בפרס ראשון על שם הלן בארנאטובשנת 1930 הוא קיבל את עיטור הזהב של ווידנר, מטעם האקדמיה לאמנות של פנסילבניה, על פסלו "נעמי".

בתקופת השפל הגדול הוא עבד בפרויקט האמנים של הממשל הפדרלי. בשנת 1932 הוא קיבל מלגה מקרן גוגנהיים שאפשרה לו לעבוד שנתיים בפריס. מלגה נוספת של הקרן אפשרה לו לעבוד בשנת 1935 במוסקבה. פסלים שלו הוצבו בפארק גורקי ובמוזיאון פושקין.

בשנת 1938 שב פילדס עם אשתו ביטריס ובנו מיכאל דוד לניו יורק. במהלך מלחמת העולם השנייה הוא עבד במפעל שלקח חלק במאמץ המלחמתי. לאחר המלחמה הוא שב לפיסול ובין השאר הכין דמות ראש של אלברט איינשטיין שהוצב במוזיאון ההגירה באליס איילנד.

בשנת 1957 עלה לישראל ועבר להתגורר בבית ברודצקי. בתערוכת אמני ישראל בתל אביב ביוני 1958 הוצג דיוקן שלו של נחום נרדי. בספטמבר 1961 הוא הציג תערוכה של יצירותיו בבית וילפריד ישראל. בין השאר הוצגו בתערוכה דיוקנאות של רומן רולן, שלום עליכם ויחיאל די-נור.

פילדס נפטר ב-6 באוקטובר 1966 לאחר מחלה קצרה. נקבר בקיבוץ הזורע.

## קישורים חיצוניים

## הערות שוליים

קטגוריה:זוכי מלגת גוגנהיים
קטגוריה:בוגרי תיכון סטייווסנט
קטגוריה:פסלים יהודים אמריקאים
קטגוריה:אמריקאים ממוצא יהודי-רומני
קטגוריה:עולים בשנות ה-1950
קטגוריה:ישראלים ילידי רומניה
קטגוריה:אישים הקבורים בהזורע
קטגוריה:ישראלים שנולדו ב-1901
קטגוריה:ישראלים שנפטרו ב-1966
יחסי הוותיקן – קוריאה הדרומית

**יחסי הוותיקן–קוריאה הדרומית** הם היחסים בין קריית הוותיקן לקוריאה הדרומית. הכנסייה הקתולית בדרום קוריאה היא הכנסייה שגדלה בקצב הכי מהיר במזרח אסיה. לפי הסטטיסטיקות, נכון ל-31 בדצמבר 2017 חיו בדרום קוריאה 5,813,770 נוצרים קתולים, והיו כ-11% מכלל האוכלוסייה בקוריאה הדרומית. מספר הקתולים החיים בדרום קוריאה עולה בעקביות החל משנות ה-50 של המאה ה-20.

## היסטוריה
קשרים בין קריית הוותיקן לדרום קוריאה התקיימו החל משנת 1947 כשהבישוף פטריק גיימס בריין עבר לקוריאה בשליחות האפיפיור.

בשנת 1948, לקראת מלחמת קוריאה, שלחה דרום קוריאה משלחת לצרפת במטרה שצרפת תכריז על קוריאה הדרומית כממשלה היחידה בחצי האי הקוריאני. שליחי קריית הוותיקן בפריז באותה תקופה, אנג'לו רונקלי ויוחנן העשרים ושלושה (שמספר שנים לאחר מכהן מונה לאפיפיור) עזרו רבות לקוריאה הדרומית לקבל הכרזה זו מצרפת וממדינות רבות נוספות.

## ביקורים מדיניים
בשנת 1984, ביקר בפעם הראשונה בקוריאה אפיפיור, האפיפיור יוחנן פאולוס השני שביקר בקוריאה לחגיגות ה-200 לנצרות הקתולית בדרום קוריאה. האפיפיור פאולוס ביקר פעם נוספת בוותיקן בשנת 1989 כדי להשתתף בכנס ה-44 של "סעודת האדון" - טקס דתי לציון סעודתו האחרונה של ישו.

גם האפיפיור פרנציסקוס ביקר בדרום קוריאה בשנת 2014 כדי להכריז על 124 נזירים קתולים שהלכו לעולמם כקדושים מעונים וכדי להשתתף ביום הילדים האסייתי.

הנשיא הקוריאני קים דה-ג'ונג ביקר לראשונה בקריית הוותיקן בשנת 2000. נשיאי קוריאה הדרומית שבאו אחריו, רו מו-היון, לי מיונג-באק, פאק גון-הייה ומון ג'יאה-אין ביקרו גם הם בקריית הוותיקן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
גביע ווינר בכדורסל 2008

**גביע ווינר בכדורסל ל[[עונת 2008/2009 בליגת העל בכדורסל|שנת 2008]]** היא התחרות השלישית להיווסדו של מפעל גביע ווינר סל.

הפועל ירושלים זכתה בגביע ווינר הראשון בתולדותיה, לאחר ניצחון בגמר על עירוני נהריה.

## רבע הגמר

## חצי הגמר

## משחק דירוג על מקום 3

## הגמר
הפועל ירושלים  זכתה בתואר גביע הווינר הראשון בתולדות המועדון.

## קישורים חיצוניים
* אלישע שוחט, ספר הכדורסל הישראלי, - עמוד 499

## הערות שוליים

קטגוריה:2008 בישראל: כדורסל
קטגוריה:תחרויות כדורסל ב-2008
קטגוריה:עונות בגביע ווינר סל
אמיר שואן

**אמיר שואן** (נולד ב-9 במרץ 1979 ביפו) הוא עיתונאי ישראלי.

## ביוגרפיה
שואן נולד ביפו וגדל בירושלים. למד בתיכון לאמנויות בעיר ושרת בחיל האוויר. למד הנדסת תוכנה במכללת סיוון ומדעי המדינה והיסטוריה באוניברסיטה הפתוחה. בשנים 2003–2007 שימש ככתב במקומון "ידיעות ירושלים", מבית רשת המקומונים של ידיעות תקשורת. בין התחקירים שפרסם: תחקיר על ציוריה של עליזה אולמרט רעייתו של אהוד אולמרט, שנרכשו על ידי רוכשים עלומים במחיר יקר בהרבה מלפני כהונתו כראש ממשלה.

בשנים 2007–2018 שימש ככתב תחקירים במוסף "7 ימים" של ידיעות אחרונות. בין התחקירים שפרסם: תחקיר על חשדות לשחיתות בבחירות לראשות מפלגת העבודה בשנת 2007, תחקיר בנושא ניסוי בקופים שנערך במכון ויצמן, ובעקבות גל מחאה בוטל הניסוי, תחקיר על קרן ברל כצנלסון ורתימת משאביה הכספיים לטובת מפלגת העבודה, תחקיר על ניגודי עניינים של דוד שמרון, שש שנים לפני פרסום פרשת הצוללות בערוץ עשר, תחקיר על כשלים ברשות להגנה על עדים, וסדרת כתבות על המשלוחים החיים ועל טלגראס.

בשנת 2018 עזב את העיתון, והצטרף למערכת התוכנית הצינור בהגשתו של גיא לרר המשודרת בערוץ 13, כמשנה לעורך ואחראי על מחלקת התחקירים של התוכנית. שואן משתתף בתוכנית ומציג את התחקירים השונים. לפני הבחירות לכנסת ה-21 פרסם בתוכנית שורה של חוגי בית פקטיביים לפוליטיקאים, במטרה לעמת אותם עם שאלות קשות מצד קהל מדומה. כן היה אחראי על תחקיר בנושא כספומטים תקולים של בנק הפועלים, אשר מחייבים את הלקוחות אף שלא קיבלו את כספם מן המכשיר. בעקבות התחקיר נקנס הבנק בסך של מיליון וחצי שקלים. כן פרסם תחקיר על ניסיון של צעירות שתמונותיהם בעירום הופצו ברשת לאתר את מפיץ התמונות, ההתעמתות איתו ומעצרו. בפברואר 2020 פורסם תחקיר ב"הצינור" אודות הרב אליעזר ברלנד בו תועד מקבל חולים במחלות חדשות תמורת תשלום, ומבטיח להביא לריפויים באמצעות סוכריות המתחזות לתרופת פלא. לאחר מכן עצרה המשטרה את ברלנד. כן שודר תחקיר על קשר בין בכירים בעולם הפשע לברלנד.

שואן חשף את פרשת מייק חיון, אסטרולוג שאנס נשים שהגיעו אליו לטיפול. בעקבות התחקיר נעצר חיון ונגזרו עליו תשע שנות מאסר. בנוסף פורסם בצינור תחקיר על סוכן הדוגמניות שי אביטל והובאו נגדו עדויות על הטרדות, תקיפות מיניות ואונס לכאורה.

בשנת 2021 זכתה מערכת "הצינור" בפרס "כד החלב" על שם מוטי קירשנבאום, על קידום פרויקטים חברתיים "שיירות הסיוע" ו"תעבירו את זה הלאה", שניהל שואן, בעקבות התפרצות הקורונה.

## קישורים חיצוניים

* 

## הערות שוליים

קטגוריה:עיתונאים ישראלים
קטגוריה:סגל ידיעות אחרונות
קטגוריה:בוגרי התיכון לאמנויות ע"ש צ'ארלס א' סמית'
קטגוריה:בוגרי האוניברסיטה הפתוחה
קטגוריה:ישראלים שנולדו ב-1979
אלברכט בקר

**אלברכט בקר** (בשוודית: **Albrecht Becker**; 14 בנובמבר 1906 – 22 באפריל 2002) היה קולנוען גרמני שהואשם על ידי הנאצים בהומוסקסואליות.

## ביוגרפיה
בקר נולד בעיירה בסקסוניה-אנהלט ולמד בתחילת דרכו להיות מורה, בגיל שמונה עשרה החל לנהל מערכת יחסים עם מנהל הארכיון של וירצבורג המבוגר ממנו במעל עשרים שנה.

הוא החל לעסוק בצילום ותמונותיו הופיע על גבי מספר עיתונים וכתבי עת בגרמניה.

בשנות ה-30 הוא נעצר על ידי הגסטפו בחשד להפרת סעיף 175 ונשלח לשלוש שנות מאסר, במלחמת העולם השנייה הוא שירת בורמאכט ובחזית הרוסית.

במהלך שנות ה-50 שימש מעצב אמנותי של מספר רב של סרטים בתעשיית הקולנוע הגרמני.

בשנת 2000 התראיין לסרט התיעודי סעיף 175.

כשחקן הוא גילם פרופסור בסרט "Escape to Life: The Erika and Klaus Mann Story" שעסק בחיי ילדיו של תומאס מאן.

## קישורים חיצוניים

* בלוג באתר usc

קטגוריה:אנשי הוורמאכט
קטגוריה:מורשעים על פי סעיף 175
קטגוריה:בדרנים להט"בים
קטגוריה:להט"בים גרמנים
קטגוריה:מפיקי קולנוע גרמנים
קטגוריה:צלמים גרמנים
קטגוריה:שחקני קולנוע וטלוויזיה גרמנים
קטגוריה:שחקנים הומוסקסואלים
קטגוריה:גרמנים שנולדו ב-1906
קטגוריה:גרמנים שנפטרו ב-2002
זאק וקוואק

**זאק וקוואק** (באנגלית: **Zack & Quack**) היא סדרת אנימציה ישראלית-בריטית-קוריאנית לילדים מסוגת הרפתקאות וקומדיה שבבעלות חברת "Zodiak Media". הסדרה נוצרה על ידי גילי דולב ואיווט קפלן ונכתבה על ידי רוברט וארגאס. 

הסדרה שודרה לראשונה בישראל בדיבוב לעברית ב-7 בפברואר 2014 בערוץ ניק ג'וניור. בארצות הברית הסדרה שודרה לראשונה בדיבוב לאנגלית ב-5 באפריל 2014 בערוץ ניק ג'וניור. לסדרה יש 3 עונות ו-43 פרקים באורך 22 דקות בעוד שכל פרק מחולק לשני פרקים באורך 11 דקות. שפות המקור של הסדרה הן עברית, אנגלית וקוריאנית.

לאחר סיום שידור הסדרה בערוץ ניק ג'וניור בישראל, שודרה הסדרה בחינוכית כתוכנית רכש.

## תקציר העלילה
הסדרה מתרחשת בספר פופ-אפ, שם בכל פרק זאק בן ה-7 וחברו הטוב ביותר, קוואק, עוברים הרפתקאות שונות.

## דמויות
* **זאק (Zack)** - הדמות הראשית של הסדרה. ילד בן 7 בעל שיער חום. החברים הטובים ביותר שלו הם קוואק וקירה.
* **קוואק (Quack)** - ברווז כחול, אחת מהדמויות הראשיות. למרות שהוא לא מדבר, כולם מבינים אותו.
* **קירה (Kira)** - ילדה עם שיער מתולתל שיכולה לתקן כל דבר עם יצירתיות וכלים שונים.
* **הופ וסקיפ (Hop** **&** **Skip)** - צמד אחיות סנאיות.
* **פלאפי (Fluffy)** - קיפוד קטן שנבהל בקלות.
* **בלי-אפ (Belly-Up)** - צפרדע. חובב קריאה ובעל ידע נרחב. משפט חוזר שלו בסדרה הוא: "אני סוג של מומחה בנושא...".

## מדבבים
במאית הדיבוב בעברית הייתה אפרת קרצמן. מפיקת הדיבוב בשנת 2014 הייתה אסנת סדן, ובשנת 2017 הייתה עדי וולוצקי.

## שידור הסדרה

## קישורים חיצוניים
* 

* 

קטגוריה:סדרות הנפשה ממוחשבת
קטגוריה:סדרות הנפשה ישראליות
קטגוריה:סדרות הנפשה בריטיות
קטגוריה:סדרות הנפשה דרום-קוריאניות
קטגוריה:סדרות קומיות
קטגוריה:סדרות קומדיה בריטיות
קטגוריה:ניק ג'וניור: תוכניות וסדרות
קטגוריה:סדרות קומדיה ישראליות
קטגוריה:סדרות טלוויזיה בריטיות לילדים
קטגוריה:סדרות טלוויזיה ישראליות לילדים
קטגוריה:סדרות טלוויזיה דרום-קוריאניות
קטגוריה:ניקלודיאון: תוכניות וסדרות
קטגוריה:הטלוויזיה החינוכית הישראלית - תוכניות רכש
קטגוריה:כאן חינוכית: תוכניות רכש
קטגוריה:סדרות טלוויזיה ישראליות שעלו לשידור בשנת 2014
בנצה סאבולצ'י

ממוזער|קברו של בנצה סאבולצ'י
ממוזער|תולדות המוזיקה. אחד מספריו.
**בֶּנְצֶה סַאבּוֹלְצִ'י** (בהונגרית: **Szabolcsi Bence**, בודפשט, 2 באוגוסט 1899 – בודפשט, 21 בינואר 1973) היה היסטוריון מוזיקה, מבקר מוזיקה, היסטוריון אמנות, הונגרי-יהודי, זוכה פרס בַּאוּמגַרְטֶן (1933, 1947) חתן פרס קושוט (1951, 1965) זוכה פרס הֶרְדֶר (1971), חבר האקדמיה ההונגרית למדעים (נספח 1948, חבר רגיל 1955). מייסד המוזיקולוגיה בהונגריה. בנו של העיתונאי מיקשה סאבולצ'י שערך את השבועון היהודי "שוויון".

## קורות חיים
סאבולצ'י למד משפטים, היסטוריה, ספרות ופילוסופיה בבודפשט (1917–1920), ובלייפציג למד מוזיקולוגיה, תולדות האמנות והיסטוריה (1921–1923).

משנת 1945 היה מורה להיסטוריה באקדמיה למוזיקה של פרנץ ליסט. ב-1951 ייסד וניהל עד מותו את הסדנא ההונגרית הראשונה ללימוד ההיסטוריה של המוזיקה ואת הפקולטה למדע המוזיקה. בין 1951 ל-1956, 1959–1961 היה נשיא אגודת המוזיקאים ההונגרית.

בשנות ה-20 וה-30 של המאה ה-20 עבר דרך הארצות לאורך הדנובה כדי לאסוף ולפרסם את הזיכרונות ההיסטוריים של המוזיקה הונגרית עתיקה. בעקבות מסעותיו, בין השנים 1928 ו-1954, כתב עשרה מחקרים בסיסיים על תולדות המוזיקה ההונגרית, מימי הביניים ועד המאה ה-19. מחקרים אלה בשם "מאות שנים של מוזיקה הונגרית" התפרסמו באוספים בין 1959 ל-1961.

## יצירותיו
### באנגלית
* *The twilight of Ferenc Liszt*, 1956
* *A concise history of Hungarian music*, 1964
* *Béla Bartók : his life in pictures*, 1964
* *A history of melody*, 1965

### בהונגרית

## קישורים חיצוניים

## הערות שוליים

קטגוריה:מוזיקאים יהודים הונגרים
קטגוריה:ניצולי השואה: הונגריה
קטגוריה:יהודים זוכי פרס באומגרטן
קטגוריה:מבקרי מוזיקה יהודים הונגרים
קטגוריה:יהודים זוכי פרס קושוט
קטגוריה:יהודים חברי האקדמיה ההונגרית למדעים
קטגוריה:היסטוריוני מוזיקה יהודים הונגרים
קטגוריה:האקדמיה למוזיקה ע"ש פרנץ ליסט
קטגוריה:הונגרים שנולדו ב-1899
קטגוריה:הונגרים שנפטרו ב-1973
הגימנסיון של מטרופולין טוקיו

שמאל|ממוזער|
**הגימנסיון של מטרופולין טוקיו** (ביפנית: **東京体育館**) הוא מתחם ספורט ברובע שיבויה שבטוקיו, יפן. הגימנסיון נבנה בשנת 1954 לאליפות העולם בהיאבקות, אירח את תחרויות התעמלות המכשירים באולימפיאדת טוקיו (1964) ויארח את תחרויות טניס השולחן באולימפיאדת טוקיו (2020). הגימנסיון עבר שיפוץ לפי תוכניתו של האדריכל היפני זוכה פרס פריצקר, פומיהיקו מאקי, בין השנים 1986–1990.

המבנה מרוחק כדקה הליכה מתחנת הרכבת הקרובה.

## תיאור ואירועים שנערכו בגימנסיון
ההיכל הראשי כולל מתחם מחופה גדול שמארח אירועי ספורט בינלאומיים רבים. האולם יכול להכיל 10,000 איש.

אירועים שנערכו באולם:
* אליפות טוראי פאן פסיפיק הפתוחה נערכו בארנה עד שנת 2008, אז עברו לאולם אחר בעיר.
* אליפות יפן בטניס שולחן
* משחק מהעונה הסדירה בליגת ה-NBA בין פיניקס סאנס ליוטה ג'אז בנובמבר 1990
* ליגת הכדורעף של יפן
* אליפות העולם בהחלקה אמנותית על הקרח לשנת 2007
* אליפות העולם בכדורסל נשים 2010
* אליפות העולם בהתעמלות מכשירים לשנת 2011

החל משנת 2000 מארח האולם גם הופעות של אמנים מרחבי העולם. הזמרת האמריקאית קייטי פרי הופיעה בו באפריל 2015 כחלק מסבב ההופעות שלה ברחבי העולם.

האולם מכיל גם ברכת שחייה אולימפית שיכולה לארח תחרויות שחייה. לבריכה יש יציעים שיכולים להכיל עד 900 איש, ואליפות יפן בכדורמים נערכת בה. בנוסף יש באולם בריכת שחייה חצי-אולימפית, מסלול ריצה חיצוני, חדר משקולות וחדר לקיום מסיבות עיתונאים.

## קישורים חיצוניים

* 

קטגוריה:מתקני אולימפיאדת טוקיו (2020)
קטגוריה:אולימפיאדת טוקיו (1964)
קטגוריה:יפן: אצטדיונים ומתקני ספורט
טיץ'-אין

**טיץ' אין** (בהולנדית: **Teach-in**) הייתה להקת פופ הולנדית. זוכת אירוויזיון 1975.

## אודות הלהקה
הלהקה נוסדה בשנת 1969 ופעלה עד שנת 1980.

בהתחלה, החברים בלהקה היו הילדה פליקס (שירה), הנק ווסטנדורפ (שירה, מאוחר יותר בסופרפליי), ג'ון סנוברינק (שירה, גיטרה), פרנס שדלי (גיטרה בס), הסולן קוס ורסטיג (שירה ומפתחות) ורודי ניג'ויס (תופים). עם השנים חלק מהחברים עזבו וחברים חדשים הצטרפו.

בשנת 1975 זכתה הלהקה בתחרות הזמר של האירוויזיון במקום הראשון עם השיר ding-a-dong.

## אלבומים
* 1974- Roll Along
* 1975- Festival
* 1975- Get On Board
* 1977- See the Sun
* 1979- (Teach In (Greenpeace

## קישורים חיצוניים

קטגוריה:זוכי האירוויזיון
קטגוריה:זוכי האירוויזיון: הולנד
קטגוריה:נציגי הולנד באירוויזיון
קטגוריה:להקות הולנדיות
קטגוריה:משתתפי אירוויזיון 1975
אהל אל-פתרה

**אַהְל אל-פַתְרָה** (בערבית: **أهل الفترة**) הוא מושג בתאולוגיה האסלאמית, אשר מתאר כל אדם אשר המסר האסלאמי לא הגיע אליו באופן שלם ובלתי מסולף. הכוונה היא בדרך כלל לאנשים אשר לא היו מודעים למסר האסלאמי, הן בגלל ריחוק גאוגרפי או מפני שהם חיו לפני שהגיע נביא לעמם.

יש מי שאומרים שאלו הם אנשים אשר חיו בתקופה שבין שני נביאים, כך שהם לא זכו לקבל את המסר האלוהי.

על פי חלק מהתאולוגים המוסלמים, אהל אל-פתרה יהיו נתונים לבחינה מיוחדת ביום הדין. למשל, הם יראו את המאמינים הולכים אחרי הנביא שלהם, ותנתן להם הבחירה האם ללכת אחריהם גם כן או לא.

המשמעות המילולית של המושג היא "אנשי התקופה".

## הערות שוליים

קטגוריה:אסלאם
מעטפת הגרעין

**מעטפת הגרעין**, הידועה גם בשם **הממברנה הגרעינית**, מורכבת מדו-שכבה ליפידית עשויה שומנים ותפקידה לעטוף בתאים אאוקריוטיים את הגרעין, המקיף את החומר הגנטי.

מעטפת הגרעין עשוי מדו-שכבה ליפידית, בעלת קרום פנימי וקרום חיצוני. החלל בין הממברנות נקרא החלל הפרינוקלאר, ורוחבו בדרך כלל הוא 20-40nm. השכבה החיצונית היא המשך של הרשתית תוך-פלזמית, ה-ER. במעטפת הגרעין יש הרבה נקבוביות גרעין שדרכן מתאפשר מעבר חומרים בין הציטוזול לגרעין. סיבי ביניים יוצרים בתוך הגרעין הלמינה גרעינית שנמצאת בתוך הגרעין, ומבחוץ מעניקים לו תמיכה מבנית.

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:אנטומיה תאית
תרגום נאופיטי

**תרגום נאופיטי** (או **ניאופטי**), המכונה גם **תרגום ירושלמי השלם**, הוא תרגום ארמי-ארץ ישראלי לתורה. העותק הקיים מורכב מ-450 דפים הכוללים את כל התורה, עם מספר פסוקים פגומים בלבד. העותק היחיד שלו ששרד עד ימינו הועתק ברומא, ולאחר מכן הועבר למנזר המומרים בספרד (ומכאן שמו: "נאופיטי", בלטינית: חדש, מתחיל; בשם זה כינו את המומרים). הוא חובר, ככל הנראה, בין המאות ה־1 וה־2 לספירה. רק ב־1956, לאחר שהוכח כי הוא תרגום יחיד במינו, הוא יצא לאור בידי דיאז מאצ'ו.

התרגום הנאופיטי אינו תרגום מילולי, והוא משמש כמקטע פרשני-מדרשי. לעיתים קרובות הוא רחב יותר מתרגום אונקלוס, אך פחות מהתרגום המיוחס ליונתן.

## כתב היד
תרגום ניאופיטי קיים בעותק אחד בלבד השמור בספריית הוותיקן. בקולופון של כתב היד נאמר כי הוא נכתב בשנת "הנהדר" (רס"ד, או 1504) ברומא.

בגיליון כתב היד נכתב כי בשנת 1587 נתן אנדריאה דה מונטה את התרגום נאופיטי לחברו אוגו בונקומפאגני, שכמוהו היה מומר. דה מונטה צינזר אותו על ידי מחיקת רוב ההתייחסויות לעבודת אלילים בזמן שכתב היד היה ברשותו. בשנת 1602 העניק בונקאמפני את "פריט 1" יחד עם תרגום מקוטע למכללת הנאופיטים, שהעניק את שמו של התרגום. התרגום נשמר במכללה עד לסגירתו ב-1886, אז ספריית הוותיקן קנתה אותו יחד עם כתבי יד אחרים.

בעת קניית התרגום על ידי הוותיקן הוא קוטלג בטעות ככתב יד של תרגום אונקלוס, ורק ב-1949 פרופסור חוסה מריה מילאס ואליקרוסה ואלחנדרו דיאז מאצ'ו  הבחינו שהוא שונה באופן משמעותי מתרגום אונקלוס. התורגם פורסם בין השנים 1968-1979 ומאז נחשב לחשוב מבין התרגומים הארצישראליים, שכן הוא ללא ספק השלם ביותר מביניהם ואולי גם הקדום ביותר.

## תיארוך
תאריך כתיבת התרגום עצמו אינו ידוע בוודאות.

דיאז מאצ'ו טען כי התרגום הנאופיטי נכתב במאה הראשונה לספירה, בהתבסס על הימצאותם של טקסטים הנוגדים את ההלכה, מונחים גאוגרפיים והיסטוריים מוקדמים, מקבילות לברית החדשה, מילים יוונית ולטינית וכמה נוסחאות השונות מנוסח המסורה. איש הכנסייה והבישוף מרטין מקנמרה טען שמקור התרגום במאה הרביעית לספירה. 

## שימוש
על פי טענת הרב מנחם מנדל כשר, מרבית הראשונים שציטטו תרגום ירושלמי התכוונו לתרגום זה. בהם הוא מונה את בעל הערוך, אליהו בחור בספרו המתורגמן, ואת ר' שמואל מסנות בספר בראשית זוטא. התרגום על בראשית התפרסם בספר "אוצר התרגומים חלק א".

## לקריאה נוספת
* 

## קישורים חיצוניים
* 
* [תרגום נאופיטי](https://mg.alhatorah.org/Dual/Targum_Yerushalmi_(Neofiti)/Bereshit) באתר על התורה
* כתב היד של תרגום נאופיטי, סרוק באתר ספריית הוותיקן

## הערות שוליים

קטגוריה:ארץ ישראל: היסטוריה
קטגוריה:תרגומי המקרא לארמית
קטגוריה:יצירות יהודיות בארמית
פרייזר (מכונית)

**פרייזר** (באנגלית: **Frazer**, קרוי גם: **Frazer Standard**) היא מכונית סלון מתוצרת יצרנית הרכב האמריקאית **[[קייזר-פרייזר]]** (באנגלית: Kaiser-Frazer) אשר יוצרה בין השנים 1946–1951 בארצות הברית.

## "פרייזר"

* הדגם קרוי על שם ג'וזף וו. פרייזר ממייסדי קייזר-פרייזר
* יוצרו 14,700 יחידות.
* "פרייזר" שהוגדרה כמכונית הדגל של "קייזר-פרייזר" הוצגה לראשונה ב-29 ביוני 1946.
* "פרייזר" נבנתה בסגנון חדש, והייתה מהמכוניות הראשונות שנבנו בסגנון החדשני לאחר מלחמת העולם השנייה.
* 4 דלתות.
* 6 נוסעים.
* מנוע קדמי.
* מנוע בנזין.
* תאוצה בין 0–97 קמ"ש היא 19.0 שניות.
* מחיר היחידה בשנת 1947 עמד על 2,295 דולר (בארצות הברית).

### סדרות
* סדרה ראשונה - יוצרה בין השנים 1946 - 1950.
* סדרה שנייה - יוצרה בשנת 1951.

## תמונות

קובץ:Frazer (2534916759).jpg | "פרייזר"
קובץ:Frazer (7284470228).jpg | "פרייזר" שנת 1947


## ראו גם
* פרייזר סטנדרט
* הנרי ג'יי

## קישורים חיצוניים

## הערות שוליים

קטגוריה:מכוניות סלון
קטגוריה:דגמי מכוניות שהושקו ב-1946
קטגוריה:מכוניות אמריקאיות
קטגוריה:רכבי קייזר-פרייזר
Anna RF

**אננה ערף** (באנגלית: Anna RF) היא להקה המשלבת ז'אנרים של מוזיקה אלקטרונית, אתנית ורגאיי. הלהקה הוקמה בשנת 2011 ביישוב שחרות בישראל.

הלהקה אשר מרבה להופיע בישראל, בטורקיה, בהודו ועוד התפרסמה בזכות קליפים שצילמו והפכו ויראלים ב-Youtube.

## אודות
הלהקה הוקמה בשנת 2011 על ידי רועי סמילה ואופיר ג'יי. רוק ביישוב המדברי שַׁחֲרוּת שבישראל. כשנתיים לאחר מכן הצטרף אל הלהקה אור רווה.

במהלך מסעות ההופעות שלהם ברחבי העולם נהגו חברי הלהקה לתעד עצמם וליצור קליפים אותם הפיקו. התכנים הפכו לוויראלים ופרסמו את הלהקה ברחבי העולם, המוזיקה שלהם הפכה לפופולרית במדינות כמו טורקיה, לבנון וערב הסעודית.

במשך השנים שיתפו פעולה עם הלהקה רבע לאפריקה, אימאמייר חסאנוב (נגן קמנצ'ה מאזרבייג'ן), להקת הטורבנז, המוזיקאי האפריקאי פראפי, יאיר דלאל, ערן זמיר, דניאל וופלס הבריטי, ליאור בן חור ועוד.

בשנת 2016 הוזמנו ביחד עם עוד 12 בלוגרים משפיעים להיפגש עם האפיפיור בנוגע לשאלה כיצד אפשר לתקשר ולקרב לבבות ברחבי העולם.

האלבומים מופקים על ידי חברי הלהקה ודרך הלייבל "מסאללה" של חבר הלהקה אופיר ג'יי. רוק.

בימים אלה מצלם היוצר טל אלקלעי סרט דוקומנטרי על הלהקה.

בשנת 2021 השתתפו בעונה הרביעית של אקס פקטור ישראל, במטרה לייצג את ישראל באירוויזיון 2022, אך נפלו בשלב האודישנים.

## חברי הלהקה
* **רועי סמילה** - קמנצ'ה פרסי, סאז טורקי
* **אופיר ג'יי. רוק** - גיטרה ושירה
* **אור רווה** - מפיק מוזיקלי, בס וכלים אלקטרונים חיים.

## דיסקוגרפיה
;אלבומים
* 2012: *Music Walla*
* 2014: *Mabruk Salam*
* 2015: *Hasan Is Loca*
* 2017: *Anna-Rf ReMixed*
* 2018: *Flight Mode*

;סינגלים
* 2016: אהבת חינם
* 2018: תשובה תן גז
* 2018: *Togather We Are Louder*
* 2019: *Tamam*

## קישורים חיצוניים
* 

## הערות שוליים

קטגוריה:להקות אתניות ישראליות
קטגוריה:שלישיות מוזיקליות ישראליות
קטגוריה:משתתפי אקס פקטור ישראל
קטגוריה:שחרות: אישים
תחנת המטרו שער הזהב

**תחנת המטרו שער הזהב** (באוקראינית: **Золотi ворота**) היא תחנת רכבת תחתית בקו מס' 3 ("הקו הירוק") של הרכבת התחתית של קייב, הממוקמת בסמוך לשער הזהב של קייב במרכז העיר. התחנה, שנחנכה ב-31 בדצמבר 1989, נמנית עם היפות והמפוארות בעולם.

250px|ממוזער|שמאל|אולם מפלס הביניים
התחנה מקושרת במנהרת הולכי רגל לתחנת "תיאטרלנה" של קו 1 ("האדום"), ועומקה כ-95 מטרים. בשל חוסר האפשרות ליצור גרם דרגנוע יחיד לעומק זה, התחנה בנויה עם מפלס ביניים בעומק 35 מטרים. התחנה מעוצבת לפי עיצוב פנים של כנסיות מתקופת רוס של קייב (המאה ה-11 לערך) ומעוטרת ב-80 פסיפסים.

## היסטוריה
הקמת הקו השלישי של הרכבת התחתית של קייב החלה בפברואר 1983. על אף שהקו תוכנן להיפתח ב-1986, הקמתו התעכבה בשל המשבר הכלכלי בברית המועצות של אותה תקופה. הקו נפתח ב-31 בדצמבר 1989 וכלל שלוש תחנות, כאשר שער הזהב היא הצפונית שבהן. חפירת התחנה החלה בנובמבר 1987 ונמשכה כשנה. על-אף שהתחנה הושלמה מבחינה תפעולית במועד פתיחת הקו, עד 1 במאי 1990 היא הייתה נגישה רק דרך המנהרה מתחנת תיאטרלנה, כיוון שהעבודות בה טרם הושלמו. במהלך שנות ה-90 פותח הקו צפון-מערבה.

## עיצוב
במפלס הרכבת, התחנה היא צינור המכיל אולם מרכזי ושני מעברי צד, עבור רציפים לכל אחד מכיווני התנועה. בין האולם המרכזי למעברי הצד נמתחת שדרת עמודים וקשתות. המעבר באולם המרכזי, עם עמודיו המאסיביים והנמוכים וקשתותיו בצורת חצי-עיגול, מעניק רושם של הליכה בחלל רומנסקי. תקרת האולם המרכזי, בצורת קמרון חצי חבית, מחופה בשיש לבן, אותו חוצות רצועות פסיפס הנתונות במסגרת לבנים. בתקרת האולם המרכזי קבועות נברשות ענק הממוקמות בין כל שתי רצועות-פסיפס. אולם מפלס הביניים מואר בנברשות דומות בעיצובן, אך קטנות יותר. רצפת החלל עשוי גרניט אפור.

הכיתוב נעשה בגופן המדמה כתב-יד רוסי עתיק.

## עבודות הפסיפס
80 יצירות הפסיפס מעשי ידיהם של האמנים הריהורי קורין וולודומיר פדקו מתארות תמונות מן ההיסטוריה של רוס של קייב בימי הביניים, דמויות קדושים ומבני כנסיות. רבים מן המוטיבים מבטאים רגשות אוקראינים-לאומיים ונעשו עוד טרם פירוק ברית המועצות, דבר שהיה אסור באותה עת.

הפסיפס המרכזי, מעל היציאה לגרם הדרגנוע המוביל ליציאה מן התחנה, מתאר את דמותו של פטרון העיר, המלאך מיכאל. בקצה התחנה מצויה דמותו של ג'ורג' הקדוש, פטרונה של מוסקבה, בירת ברית המועצות בעת הקמת התחנה.

## גלריית תמונות

Киев,_Метро,_Станция_"Золотые_Ворота".jpg|דיוקן יארופולק השני, נסיך קייב על אחת הקשתות ונברשת-תקרה ברקע
Zoloti_Vorota_metro_station_Kiev_2010_04.jpg|המלאך מיכאל מעל היציאה
Zoloti_Vorota_metro_station_Kiev_2010_03.jpg|שם התחנה בגופן רוסי עתיק


## קישורים חיצוניים

* על התחנה 

## הערות שוליים

שער הזהב
קטגוריה:קייב: מבנים
שער הזהב
קטגוריה:אוקראינה: מבני תחבורה
גביע ווינר בכדורסל 2009

**גביע ווינר בכדורסל ל[[עונת 2009/2010 בליגת העל בכדורסל|שנת 2009]]** היא התחרות הרביעית להיווסדו של מפעל גביע ווינר סל.

הפועל ירושלים זכתה בגביע ווינר השני ברציפות, לאחר ניצחון בגמר על מכבי תל אביב.

## רבע הגמר

## חצי הגמר

## משחק דירוג על מקום 3

## הגמר
הפועל ירושלים זכתה בתואר גביע הווינר השני ברציפות.

## קישורים חיצוניים
* אלישע שוחט, ספר הכדורסל הישראלי, - עמוד 513

## הערות שוליים

קטגוריה:2009 בישראל: כדורסל
קטגוריה:תחרויות כדורסל ב-2009
קטגוריה:עונות בגביע ווינר סל
תחנת הרכבת התחתית הארו וווילדסטון

**תחנת הרכבת התחתית הארו וווילדסטון** (באנגלית: **Harrow & Wealdstone**) היא תחנה של רשת הרכבת התחתית בלונדון. התחנה נמצאת באזור 5 של הרכבת התחתית של לונדון בצפון העיר. התחנה היא תחנת עצירה עבור קו בייקרלו ועבור קווים פרבריים של הרכבת העילית של לונדון.

התחנה מוכרת מאוד בשל האסון הגדול שהתרחש בה ב-8 באוקטובר 1952, באותו היום הנוסעים שהיו בתחנה היו עדים להתרסקות הרכבת החמורה ביותר בבריטניה, כאשר 112 בני אדם נהרגו ו-340 נפצעו כתוצאה מרכבת אקספרס שהתנגשה בצידה האחורי של רכבת מקומית שעמדה על רציף 4. שניות לאחר מכן שני קטרים שהגיעו מצפון התנגשו עם הריסות שתי הרכבות וגרמו לתאונה נוספת. כתוצאה מהתאונה הקשה נהרס כליל אחד הגשרים של התחנה והקצה הצפוני של רציפים 2 ו-3. בשנת 2002 הונח לוח זיכרון מעל לכניסה הראשית בצד המזרחי של התחנה לציון 50 שנה לאסון.

## קישורים חיצוניים

הארואו וווילדסטון
קטגוריה:הארו
תחנת הרכבת התחתית קנטון

**תחנת הרכבת התחתית קנטון** (באנגלית: **Kenton station**) היא תחנה של רשת הרכבת התחתית בלונדון. בתחנה הממוקמת בסמוך לגשר קנטון שבצפון מערב לונדון עובר קו בייקרלו של הרכבת התחתית של לונדון בנוסף למספר קווים פרבריים של הרכבת העילית של לונדון שעוצרים גם הם בתחנה.

## היסטוריה
כאשר נבנתה התחנה בשנת 1837 היא הייתה אחת מכמה תחנות שנבנו על קו הרכבת "New Line" של חברת הרכבות לונדון ונורת'ווסטרן.

תחנת קנטון הנוכחית נפתחה ב-15 ביוני 1912, כאשר במסגרת התאחדות כל חברות הרכבת התחתית בלונדון תחת שם אחד שופצו והורחבו כל תחנות הרכבת התחתית. שירותי קו בייקרלו החלו ב-16 באפריל 1917, וב-24 בספטמבר 1982 הורחב שירות הקו עד לתחנת קנטון.

מגרש הפחם של התחנה בצד המזרחי של הרכבת, שהרכבות כבר לא נדרשו לו, נמכר לרשת סופרמרקטים בבריטניה שפתחו בו סניף חדש.

## קישורים חיצוניים

קנטון
צל של אמת: רוצח כביש החוף

**צל של אמת: רוצח כביש החוף** היא מיני סדרה דוקומנטרית מאת "ביצתעין הפקות" שעלתה לשידור ב־6 ביולי 2019 ב־HOT8. הסדרה עוסקת בפרשיות רצח בעלות אופי מיני של נשים, שהתרחשו לאורך שנות ה־70 וה־80 בסמוך לכביש החוף. בסדרה נטען כי לרציחות יש דפוס דומה בו הקורבן נאנסה, נחנקה למוות באמצעות פריט לבוש, גופתה נמצאה ללא בגדים והרצח נותר לא מפוענח. הסדרה מביאה את סיפורן של חמש קורבנות: ז'קלין סמית, רחל הלר, עירית יעקבי, ליאונור בן-לולו, ואורלי דובי. יוצרי הסדרה הם יותם גנדלמן, ארי פינס ומיקה תימור.

## הפקה
הסדרה מהווה עונת המשך לסדרה צל של אמת שעסקה ברצח תאיר ראדה, והעלתה ספקות לגבי אשמתו של רומן זדורוב.

הבמאים גנדלמן ופינס והמפיקה מיקה תימור ניסו להוכיח תאוריה שלפיה פעל בישראל רוצח סדרתי שאחראי על סדרת מעשי אונס ורצח לא מפוענחים שהתרחשו בשנות ה־70 וה־80 באזור כביש החוף. יוצרי הסדרה מביאים בה תזה שרוצח כביש החוף הוא האסיר שלמה חליווה. חליווה הורשע ברצח אורלי דובי והשתחרר מהכלא באפריל 2024.

בעקבות הסדרה החליטה המשטרה לפתוח מחדש את חקירות הרצח.

## ביקורות
הסדרה זכתה לסיקור תקשורתי נרחב, בין היתר על רקע האיומים על חייהם של יוצרי הסדרה מצד הרוצח המורשע חליווה, והתלונה במשטרה שהגישו נגדו בעקבות כך. הסדרה זכתה בעיקר לביקורות חיוביות בזכות התחקיר המעמיק והאסתטיקה הקולנועית העשירה, שעוצבה ברוח התקופה שבה מתרחש סיפור המעשה. מבקר הטלוויזיה של "ידיעות אחרונות" עינב שיף הצביע על כך שהעונה השנייה ממשיכה את הקו של הראשונה כשהיא "מטילה זרקור על כשלים בעבודת המשטרה, הפרקליטות ובתי המשפט", וטען כי "גם בסטנדרטים בינלאומיים, 'צל של אמת' היא דוגמה לניצול מקסימלי של המדיום הטלוויזיוני".

בצד השבחים נמתחה גם ביקורת על הסדרה, בטענה כי מדובר בתחקיר חסר עובדות ומרובה מניפולציות, וכי הסדרה חוטאת לאמת ומאשימה אנשים אחרים.

## לקריאה נוספת
* אבי דוידביץ, **[https://avidwidowicz.wordpress.com/2019/08/16/שלמה-חליואה-פרופיל-הרשע-ומערכת-אכיפת-ה/ שלמה חליואה - פרופיל הרשע ומערכת אכיפת החוק שנרדמה בשמירה]**.

## הערות שוליים

קטגוריה:2019 בישראל
קטגוריה:מיני-סדרות טלוויזיה
קטגוריה:סדרות טלוויזיה ישראליות שעלו לשידור בשנת 2019
קטגוריה:סדרות טלוויזיה תיעודיות ישראליות
קטגוריה:ערוץ 8
קטגוריה:פשע אמיתי בטלוויזיה הישראלית
פינוי רפואי

[שמאל|ממוזער|300x300 פיקסלים| מסוק [אגוסטה וסטלנד AW109|AW109 מפנה חולה מהרי הטטרה בסלובקיה]]
**פינוי רפואי** הוא העברה מהירה של נפגעים, משדה קרב או מזירת תאונה, וכן העברה של חולים מבית חולים פריפרי לצורך קבלת שירותים רפואיים במרכז רפואי גדול. הפינוי מתבצע בליווי צוות רפואי באמצעות אמבולנסים או מסוקים המאובזרים לכך.

דוגמאות לכך כוללות רכבי רפואת חירום אזרחיים, שירותי מסוקים אזרחיים ואמבולנסים צבאיים. מונח זה מכסה גם את העברת פצועים משדה הקרב למתקן טיפול או ממתקן טיפול אחד למשנהו על ידי אנשי רפואה, כגון מבית חולים מקומי למרכז טראומה.

## היסטוריה
[שמאל|ממוזער| סיקורסקי R-5 מסוק מפנה נפגעים במהלך [מלחמת קוריאה]]
[שמאל|ממוזער| פינוי מוטס של פצועים במטוס תובלה [בואינג C-17 גלובמאסטר III|C-17 מעיראק לגרמניה, בשנת 2007]]
הפינוי הרפואי המוטס הראשון התרחש בסרביה בסתיו 1915 במהלך מלחמת העולם הראשונה. אחד החיילים הראשונים שפונה היה מילאנו רסטיסלב שסטפאניק, טייס סלובקי מתנדב שהוטס למבטחים על ידי הטייס הצרפתי לואי פאולהאן.

צבא ארצות הברית השתמש בפינוי רפואי מציל חיים בבורמה, לקראת סוף מלחמת העולם השנייה, במסוקי סיקורסקי R-4. הפינוי המוסק הראשון בוצע על ידי סג"ם קרטר הרמן, שחדר אל שטח אויב על מנת לפנות פצועים מקבוצת קומנדו ה-1. הפינוי הרפואי הראשון שבוצע תחת אש נעשה היה במנילה ב-1945, כאשר חמישה טייסים פינו 75–80 חיילים אחד או שניים בכל פעם.

## ראו גם
*יחידה 669
*מגן דוד אדום
*חיפוש והצלה
*חיפוש והצלה קרבי

## קישורים חיצוניים

* 

## הערות שוליים

קטגוריה:רפואה צבאית
קטגוריה:עזרה ראשונה
קטגוריה:רפואת חירום
קטגוריה:תעופה אזרחית
קטגוריה:תעופה צבאית
קטגוריה:לוגיסטיקה צבאית
בית הכנסת האשכנזי ברוסה

**בית הכנסת האשכנזי ברוסה** היה בית כנסת אשר פעל בעיר רוסה בבולגריה מ-1927 ועד 1950 ומראשית המאה ה-21 משמש כמועדון נוער לקהילה היהודית ובו חדר תפילה.

## היסטוריה

קהילה יהודית ספרדית מתועדת ברוסה החל מהמחצית השנייה של המאה ה-18. לאחר המלחמה העות'מאנית-רוסית (1806–1812) מתועדת לראשונה קהילה אשכנזית קטנה. בעוד שהיהודים הספרדים התגוררו ברובם בשכונת חצר במרכז העיר, האשכנזים התגוררו בחלקים שונים של רוסה. בראשית המאה ה-20 נכללה קהילת רוסה ברשימת 34 הקהילות המאורגנות בממלכת בולגריה, מנתה 4,300 נפשות וכ-15% מהם היו אשכנזים. רוסה וסופיה היו שתי הערים היחידות בממלכת בולגריה בהן הכירו השלטונות רשמית בקיום קהילה אשכנזית נפרדת. בתקופת בין המלחמות היו ראשי הקהל האשכנזי אלברט איצקוביץ, מוריס אייזנברג וישראל בן יעקב. עם פרוץ מלחמת העולם השנייה נמנו ברוסה 3,000 יהודים. מרבית יהודי רוסה עלו לישראל לאחר הקמתה. ב-1949 נמנו ברוסה 452 יהודים וב-2004 מנתה הקהילה 200 נפשות.

## המבנה
בית הכנסת האשכנזי הוקם ב-1927 באזור שכונה "השוק האמריקאי" והיה בן שתי קומות. במקום פעל גם תא של התנועה הציונית בבולגריה. בראשית שנות ה-50 של המאה ה-20 לאחר העלייה ההמונית לישראל פסקה הפעילות בבית הכנסת, והמבנה שימש לאולם ספורט של הרשות המקומית. בראשית המאה ה-21 שוקם המבנה בסיוע "ארגון שלום" שהוא ארגון הגג של יהודי בולגריה ושימש כמועדון נוער קהילתי ובו גם חדר תפילה קטן.

## קישורים חיצוניים

## הערות שוליים

רוסה
תנועת השמאל הירוק

**תנועת השמאל הירוק** (באיסלנדית: **Vinstrihreyfingin – grænt framboð**), אות המפלגה: **V** היא מפלגה באלת'ינגי, בית הנבחרים של מדינת איסלנד, המתבססת על רעיונות של סוציאליזם דמוקרטי, פמיניזם, פציפיזם ושל שמירה על הסביבה. בעקבות הבחירות שנערכו בשנת 2017 היא קיבלה 11 מושבים, הובילה את הקואליציה הממשלתית, וקתרין יקובסדוטיר, מנהיגת המפלגה, כיהנה כראש הממשלה של איסלנד. לאחר בחירות 2021 ירד כוחה והמפלגה נכנסה לקואליציה בה הייתה רק המפלגה השלישית בגודלה, אך בכל זאת יקובסדוטיר המשיכה לקדנציה נוספת בראשות הממשלה, שהסתיימה באפריל 2024.

## היסטוריה
ניצנים ראשונים שהחלו בשנת 1930, בזמנן של  ולאחריה .

המפלגה עצמה הוקמה בשנת 1999 על ידי חברי פרלמנט ממפלגת הברית העממית שלא השלימו עם הצטרפות המפלגה לברית הסוציאל-דמוקרטית. 

בפעם הראשונה בה השתתפה בבחירות, בשנת 1999, המפלגה קיבלה 9.1% מקולות הבוחרים ו-6 מקומות באלת'ינגי. 

בשנת 2009 ייצוגה גדל ל-9 מקומות והיא לראשונה נכנסה לממשלה בראשות יוהנה סיגורדרדוטיר. תוך זמן קצר, ליליה מוססדוטיר שהייתה בין ראשי התנועה התפצלה ממנה, והקימה את מפלגת סולידריות שמעולם לא התמודדה בבחירות לפרלמנט. 

בבחירות של שנת 2016 ייצוגה של תנועת השמאל הירוק גדל ל-10 מקומות. בבחירות של 2024 לא הצליחה המפלגה להכניס אף נציג לאלת'ינגי.

## אידאולוגיה
המפלגה דוגלת ברעיונות של סוציאליזם דמוקרטי, פמיניזם, פציפיזם וסביבתנות. היא מתנגדת לשיתוף פעולה של המדינה עם ברית נאט"ו ולחברות בקהילה האירופאית ותומכת ברשות הפלסטינית. המפלגה כוללת כ-5000 חברים והיא חברה ב

## יחס לישראל
בספטמבר 2024, בשיאה של מלחמת חרבות ברזל, קראה חברת המפלגה  לאלת’ינגי לקבל את הצעתה לסנקציות על ישראל ולהוביל מהלכים רחבים יותר של סנקציות מצד הגוש הנורדי ומצד קבוצה של מדינות אירופיות.

בנובמבר 2024 השתתפה נציגת המפלגה  (שחזרה אליה לאחר כשלוש שנים בברית הסוציאל-דמוקרטית) ביחד עם נציגי חמש מפלגות אחרות בכנס של ארגון "אגודת איסלנד-פלסטין", וביחד עם נציגי המפלגות האחרות תמכה בטענה שישראל מבצעת רצח עם בעזה ובדרישה ממשלת איסלנד לתמוך גם היא בטענה ,וכן תמכה בסיוע איסלנדי לתביעה של דרום אפריקה נגד ישראל.

## שלוחות
למפלגה סניפים מקומיים ברחבי איסלנד, וכמו כן מקושרים אליה תנועת הנוער "שמאל ירוק צעיר" וארגון הקשישים .

### שמאל ירוק צעיר
תנועת הנוער "שמאל ירוק צעיר" (אוּנְג וִינְסְטְרִי גְרָיִין, Ung vinstri græn) אמנם משמשת אגף הנוער של המפלגה, אך היא תופסת את עצמה כגוף עצמאי בעל עמדות עצמאיות שלא תמיד תואמות לאלו של תנועת השמאל הירוק ובפועל ככאלו שמרסנות את מפלגת האם.

## מוסדות המפלגה
האספה הלאומית של השמאל הירוק היא הסמכות העליונה במפלגה. מאחר שהאסיפה הארצית מתכנסת כל שנתיים, הטיפול בענייני היומיום מתבצע בידי הנהגת המפלגה שמתכנסת מדי חודש, ומורכבת מ-11 חברים רגילים וארבעה סגנים שנדרשים לפעול לפי תקנון המפלגה והחוק. 
במהלך השנתיים שבין פגישות האספה הארצית משמשת מועצת המפלגה בתור הסמכות העליונה במפלגה. מועצת המפלכה מורכבת מחברי ההנהלה, חברי פרלמנט וסגניהם, נציגי השלטון המקומי, יושבי ראש מועצות המחוזות, יושבי ראש הסניפים האזוריים, נציג תנועת הנוער של המפלגה ו-40 נציגים נוספים הנבחרים במיוחד למועצה על ידי האספה הלאומית. בתור יו"ר מועצת המפלגה משמש סגן יו"ר ההנהלה.

## תוצאות בחירות

## הנהגה

## קישורים חיצוניים

* 

## הערות שוליים

קטגוריה:איסלנד: מפלגות
קטגוריה:איסלנד: מפלגות סוציאליסטיות
קטגוריה:מפלגות פמיניסטיות
קטגוריה:מפלגות ירוקות
קטגוריה:מפלגות שהוקמו ב-1999
כאמראן באקרי לנכראני

**כאמראן באקרי לנכראני** (בפרסית: ** کامران باقری لنکرانی**; נולד ב-16 בספטמבר 1965) הוא רופא ופוליטיקאי איראני. 

כאמראן באקרי לנכראני נולד בשנת 1965. הוא למד רפואה באוניברסיטה רפואית בשיראז, והתמחה בגסטרואנטרולוגיה. בשנת 1992 סיים פוסט-דוקטורט. הוא עבד בבית החולים המקומי ואחר כך חזר לתפקידי ניהול באוניברסיטה שבה למד. הוא גם היה פעיל במערכת הבריאות הממשלתית.
 
בשנת 2005 הוא מונה לתפקיד שר הבריאות וכיהן בתפקיד זה עד לשנת 2009. 

לאחר סיום תפקידו כשר, חזר לנכראני לעבוד באוניברסיטה רפואית בשיראז.

## קישורים חיצוניים

* קורות חיים 

קטגוריה:רופאים פרסים
קטגוריה:שרי הבריאות של איראן
קטגוריה:פוליטיקאים איראנים
קטגוריה:איראנים שנולדו ב-1965
תחנת הרכבת התחתית יוסטון סקוור

ממוזער|רציפי התחנה השונים מהסגנון הרגיל של רציפי הרכבת התחתית של לונדון.|טקסט=|267x267 פיקסלים
**תחנת הרכבת התחתית כיכר יוסטון** (באנגלית: **Euston Square**) היא תחנת רכבת תחתית גדולה הנמצאת בקרבת שלוש תחנות הרכבת המרכזיות של לונדון: תחנת יוסטון הנמצאת ממול התחנה, תחנת קינגס קרוס, וטרמינל סנט פנקראס. התחנה הנמצאת באזור 1 של הרכבת התחתית של לונדון מהווה מרכז תחבורה גדול ועוברים בה הקווים סירקל, האמרסמית' וסיטי וקו מטרופוליטן.

## היסטוריה
התחנה נפתחה בתחילה בשנת 1863 כתחנת "גאוור סטריט" על ידי חברת הרכבת התחתית MR. והייתה תחנת הרכבת התחתית הראשונה בעולם. בשנת 1864 ניתן האישור לבנות קו רכבת תחתי בין תחנת יוסטון לצ'רינג קרוס, המחברת בין תחנות הרכבת המרכזיות בכל צד של העיר. לאחר שינוי שם של חברת הרכבת המרכזית של לונדון בשנת 1870, קיבלה החברה אישור כדי לבנות תחנות בצד הצפוני של המנהרה של חברת MR כדי לספק מעבר חילופי בין שני הקווים; עם זאת, חברת ה־LCR לא הייתה מסוגלת לגייס מימון לבניית הקו שלה והתוכנית ננטשה בשנת 1874.

את שמה הנוכחי קיבלה התחנה רק ב -1 בנובמבר 1909. בשלהי שנת 2006 נפתחה הכניסה החדשה בצד הדרומי של רחוב יוסטון שהחליפה את הכניסה הישנה. כניסה נוספת נבנתה גם בצד הצפוני של כביש יוסטון. בשנת 2011, שתי מעליות חדשות המקשרות את הרציפים המערביים לרחוב נפתחו. מעל המעליות נפתחה כניסה מודרנית חדשה.

## ראו גם
* תחנת יוסטון

## לקריאה נוספת

* 


## קישורים חיצוניים

## הערות שוליים

יוסטון סקוור
קטגוריה:קמדן
אלן ויליאמס (שחקן)

**אלן ויליאמס** (באנגלית: **Alan Williams;** יליד 1954) הוא שחקן ומחזאי בריטי שהופיע בקולנוע, בטלוויזיה ובתיאטרון בממלכה המאוחדת ובקנדה.

## ביוגרפיה
ויליאמס נולד במנצ'סטר, ולמד ב-The Manchester Grammar School. הוא למד משחק בבית הספר, אבל את עיקר הכשרתו המקצועית רכב בתיאטרון האל טראק. ויליאמס הופיע בטרילוגיה של מחזות יחיד  בתיאטרון השוליים בלונדון, תיאטרון בוש. ב-1981 שיחק בפסטיבל התיאטרון בטורונטו שבאונטריו, והחליט שהוא רוצה להישאר במקום. הוא היה מחזאי הבית של תיאטרון טאראגון שבעיר.

### קריירה בקנדה
בהמשך עבר ויליאמס לוויניפג שבמניטובה והחל ללמד תיאטרון באוניברסיטת ויניפג.

המחזות שלו בקנדה כוללות את "The Warlord of Willowdale", "The White Dogs of Texas", " King of America", "Dixieland's Night of Shame", "Welcome to the NHL" ו-"The Duke of Nothing". הוא גם שיחק במחזות של אחרים, שהבולט שבהם היה המחזה "The Darling Family" לצדה של לינדה גריפית'ס, ובעיבוד הקולנועי של המחזה משנת 1994 של אלן צווייג.

ב-1996 עובדה טרילוגיית קוקרוץ' לסרט הקולנוע "The Cockroach that Ate Cincinnati". על הופעתו בסרט היה ויליאמס מועמד לפרס ג'יני לשחקן הטוב ביותר שהוענק בטקס פרסי ג'יני ה-18.

### חזרה לבריטניה
זמן קצר אחרי השלמת הסרט "The Cockroach that Ate Cincinnati", חזר ויליאמס לאנגליה. שם הופיע בסרטים כגון "רסן הסוררת", "Touching Evil", "החיים על פי פיטר סלרס", ו"וירה דרייק". סדרות טלוויזיה בהן הופיע כוללות את "Always and Everyone", "קורוניישן סטריט", "מחשבות רצחניות", "Life Begins", "המלכה הבתולה", "רומא", "לות'ר", "האב בראון", "דוק מרטין" ו"סטארלינגס".

ב-2015 חזר ויליאמס לקנדה לסיבוב הופעות עם טרילוגיה חדשה של מחזות בשם "The Girl with Two Voices".

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה בריטים
קטגוריה:מחזאים בריטים
קטגוריה:שחקני קולנוע וטלוויזיה קנדים
קטגוריה:מהגרים מבריטניה לקנדה
קטגוריה:בריטים שנולדו ב-1954
קרלוס ואלדז

**קרלוס דוד ואלדז** (באנגלית: **Carlos Valdes**; נולד ב-20 באפריל 1989) הוא זמר ושחקן קולומביאני-אמריקאי, הידוע בשל גילום תפקידו של סיסקו רמון / וייב בסדרת הטלוויזיה "הפלאש" (2014–2021).

## ביוגרפיה
ואלדז נולד בעיר קאלי שבקולומביה, וגדל במיאמי, פלורידה. בגיל 12 עבר למרייטה, ג'ורג'יה.

ואלדז למד באוניברסיטת מישיגן עם שחקנים מקבוצת התיאטרון StarKid Productions, והשתתף בשנת 2009 במחזמר "אני ודיק". במופע זה ניגן בתוף בס, כמו גם ב"מחזמר מאוד פוטרי". בנוסף השתתף במחזמר "אלף לילה ולילה (גרסת הפופ)".

לאחר שסיים את לימודיו בשנת 2011, החל ואלדז לעסוק בתיאטרון.

בין השנים 2009–2011 השתתף בהפקות תיאטרליות כמו "היי סקול מיוזיקל" ו"זמר החתונות". הוא היה גם שחקן מחליף בסיבוב ההופעות הלאומי של ג'רזי בויז.

ממרץ 2013 ועד מרץ 2014 הוא גילם את התפקיד של אנדריי במחזה המוזיקלי, שבו הופיע גם על פסנתר, גיטרה, יוקלילי, בס וכלי הקשה שונים. בשנת 2013, היה מועמד לפרס טוני על מוזיקה.

בשנת 2014 הופיע ואלדז לראשונה בטלוויזיה בסדרה האמריקאית "החץ", לפני שהופיע בסדרת הספין אוף הפלאש, בתפקיד של פרנסיסקו "סיסקו" רמון - מהנדס מוכשר.

בחודש יוני 2015 דיבב ואלדז את קולו של סיסקו רמון בסדרת הרשת "ויקסן".

## פילמוגרפיה

### קולנוע

### טלוויזיה

### תיאטרון

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:זמרים אמריקאים
קטגוריה:בוגרי אוניברסיטת מישיגן
קטגוריה:מהגרים מקולומביה לארצות הברית
קטגוריה:אמריקאים שנולדו ב-1988
אורלי וגיא (תוכנית תחקירים)

**אורלי וגיא** הייתה תוכנית תחקירים ישראלית בהנחיית אורלי וילנאי וגיא מרוז. התוכנית שודרה בין 2 ביולי 2019 ל-26 באוקטובר 2020 ברשת 13 וכללה 7 פרקים.

## עונה 1 (2019–2020)

## קישורים חיצוניים
* 

## הערות שוליים

קטגוריה:תוכניות תחקירים ישראליות
קטגוריה:תוכניות טלוויזיה ישראליות שעלו לשידור בשנת 2019
קטגוריה:רשת: תוכניות וסדרות